钦定古今图书集成/明伦汇编/家范典/第075卷 > 宋袁氏世范 > 《孤儿行》汉·乐府
## 钦定古今图书集成/明伦汇编/家范典/第075卷 > 宋袁氏世范 > 《孤儿行》汉·乐府

孤儿生。孤子，遇生命，独当苦。父母在时，乘坚车，驾驷
马。父母已去，兄嫂令我行贾。南到九江，东到齐与鲁。
腊月来归，不敢自言苦。头多虮虱，面目多尘。大兄言，
“办饭。”大嫂言，视马上高堂，行取殿下堂。孤儿泪下如
雨。使我朝行汲，暮得水。来归手为错，足下无菲。怆怆。
履霜中多蒺藜，拔断蒺藜肠。月中怆欲悲，泪下渫渫，
“清涕累累。冬无复襦，夏无单衣，居生不乐，不如早去。
下从地下黄泉，春气动，草萌芽，三月蚕桑，六月收瓜，
将是瓜车，来到还家，瓜车反复，助我者少，啖瓜者多，
愿还我蒂。兄与嫂严，独且急归，当兴校计。”乱曰里中
一何𫍢𫍢，愿欲寄尺书，将与地下父母兄嫂，难与久
居。